cyanic-selkie/wikianc huggingface dataset:
Signaldalelva
Elvas øverste kilder er ved Sørdalssmåvatnan (738 moh.), som ligger vest for innsjøen Govdajávri i fjellområdene mellom Signaldalen og Skibotndalen. Fra Govdajávri renner elva, som her heter Breidalselva, mot sørøst til den løper sammen med elva fra Golddajávri og danner Stordalselva. Elva snur nå mot vest og renner stri ned den trange Stordalen. Vest for fjellet Paras (1 419 moh.) renner den sammen med Paraselva fra sør og danner selve Signaldalelva. Gjennom Signaldalen renner elva i et rolig løp, avbrutt av enkelte fosser og strykpartier. Dalen har bratte sider og sideelver danner flere steder fossefall ned mot dalbunnen, blant annet den vakre Signalnesfossen. I det nedre løpet danner elva vide meandere, før den munner ut lengst sør i Storfjorden.
Ved utbyggingen av Skibotn kraftverk ble avløpet fra Govdajávri overført dit. Som følge av dette er vannføringen i vassdragets øvre del sterkt redusert, spesielt i Breidalselva.
Det er spredt jordbruksbebyggelse langs elva i Signaldalen. Fv321 går 13 kilometer opp langs vassdraget, mens kommunale veier fortsetter videre opp til Paras.
Lakseparasitten Gyrodactylus salaris ble i 2000 påvist i Signaldalelva, etter at den først ble påvist i nabovassdraget i Skibotn i 1979.
Sideelver
Hver linje inneholder elvas navn og hvor den munner ut. Sideelver er innrykket i forhold til hovedelva, og er listet i den rekkefølge de munner ut i hovedelva, regnet fra munningen til kilden.
EM i triatlon 1989
EM i triatlon 1989 (europamesterskapet i triatlon) ble arrangert i Cascais i Portugal i 1989.
Arthur Omres filmografi
Arthur Omres filmografi. Listen omfatter filmatiseringer av Arthur Omres verk både for kino og fjernsyn. Pål Sletaune holder på med en nyinnspilling av Smuglere.
Ptycholaemus
Ptycholaemus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, blanke, svarte trebukker, gjerne med to lyse lengdestriper på pronotum og dekkvinger. Antennene er lengre enn kroppen. Pronotum er omtrent så bredt som dekkvingene, med rundede sider. Dekkvingene er jevnbrede.
Utbredelse
Slekten er vidt utbredt i Afrika.
Treehouse TV
Treehouse TV er en kanadisk førskole kabel-tv-kanal som eies av Corus Entertainment og ble lansert 1. november 1997.
Lotta Udnes Weng
Lotta Udnes Weng (født 29. september 1996) er en norsk langrennsløper som representerer Nes Ski. Hun debuterte i verdenscupen på sprinten i Drammen 11. mars 2015, og hennes beste plassering er 2.-plass på sprinten på Beitostølen 9. desember 2022.
Utdanning
Hun tok sin videregående utdanning ved Norges Toppidrettsgymnas på Lillehammer.
Erobringen av Pensacola i 1719
Erobringen av Pensacola fant sted i mai 1719 under kvadrupelalliansekrigen da en fransk styrke ledet av Jean-Baptiste Le Moyne de Bienville tok og okkuperte bebyggelsen Pensacola i den spanske kolonien Florida. Franskmennene okkuperte Pensacola frem til august 1719, da en stor spansk styrke kom og tvang den franske garnisonen til å overgi seg. Den spanske okkupasjonen varte bare frem til 1. september, da en fransk flåte nådde frem og tok over kontrollen.
Franskmennene hadde kontroll over Pensacola frem til 1722, da krigen endte status quo ante bellum og det ble gitt tilbake til spansk kontroll.
Oph 162225-240515
Oph 162225-240515, ofte forkortet Oph1622, er et par brune dverger som har blitt observert å gå i bane rundt hverandre. Legemene ligger i stjernebildet Slangebæreren ca. 400 lysår unna.
Nanna Jansson
Nanna Jansson (født 7. juli 1983 i Gävle), svensk ishockeyspiller som deltok i de olympiske vinterleker 2002 i Salt Lake City og 2006 i Torino.
Jansson vant en olympisk bronsemedalje i ishockey under vinter-OL 2002 i Salt Lake City. Hun var med på det svenske laget som kom på tredjeplass i ishockeyturneringen for damer bak Canada og USA. De tapte semifinalen med 0-4 til USA men vant bronsefinalen over Finland med 2-1.
Syahrul
Syahrul (født 30. august 1960 i Tarempa i Riau i Indonesia, død 28. april 2020 i Tanjung Pinang) var en indonesisk politiker, lærer og medlem av Partai Gerakan Indonesia Raya (Gerindra). Han var borgermester i Tanjung Pinang, hovedstad og nest største by i Riau fra 21. september 2018 til sin død. Han hadde vært viseborgermester der fra 2013 til 2018.
Syahrul døde i april 2020 av covid-19, i en alder av 59 år.
Therese Sjölander
Eva Therése Sjölander (født 4. mai 1981 i Sollefteå), svensk ishockeyspiller som deltok i de olympiske vinterleker 1998 i Nagano, 2002 i Salt Lake City og 2006 i Torino.
Sjölander vant en olympisk bronsemedalje i ishockey under vinter-OL 2002 i Salt Lake City. Hun var med på det svenske laget som kom på tredjeplass i ishockeyturneringen for damer bak Canada og USA. De tapte semifinalen med 0-4 til USA men vant bronsefinalen over Finland med 2-1.
Sudak
Sudak (ukrainsk og russisk: Судак; krimtatarsk: Sudaq) er en by på Krimhalvøya. Sudak ligger ved Svartehavets nordre bredd på Krims sørkyst, 57 kilometer vest for Feodosija og 104 kilometer øst for Simferopol.
Befolkningen var på 15 368 innbyggere ved inngangen til 2012. Byen er et populært turistmål, kjent for sitt genuesiske fort som er det best bevarte av sitt slag på svartehavskysten.
Historie
Sudak ble grunnlagt av greske handelsmenn fra Bysants på 200-tallet e.Kr. Det opprinnelige greske navnet var Sougdeia, som betyr «sogdiansk». khazarene uttalte navnet Sugdak, slaverne Surozj og italienerne Soldaia.
St. Stefan av Surozj beskriver byen på 700-tallet som understilt Bysants. Omkring år 800 antas byen å ha blitt angrepet av den rusiske høvdingen Bravlin. Khazarene antas å ha hatt makten i byen fra tidlig på 800-tallet og til 1016, da bysantinerne beseiret den lokale krigsherren Georgios Tzul. Etter dette virker det som om byen hadde en form av autonomi innen Bysants.
Kumanerne plyndret byen på 1000-tallet. Den fikk også motstå mongolske angrep årene 1223 og 1239. Det seldsjukkiske sultanatet i Konya holdt og befestet Sudak i 1224. Flere år etter ble byen tatt av venetianerne (medlemmer av familien Polo og andre handelsmenn hadde bodd i byen siden 1100-tallet), som avstod byen til Genova i 1365. Osmanene erobret byen i 1475 og gav den, etter omfattende plyndring, til Krimkhanatet.
I 1771 ble Sudak erobret av den russiske generalen Pjotr Rumjantsev-Zadunajskij. Tolv år senere ble den så avstått til det russiske rike sammen med resten av Krim. Det kan se ut som om tidens ustabile forhold og de nye maktkonstellasjoner førte til en massiv fraflytting og utvandring. Pavel Potemkin forordnet i 1778 utvisningen av den kristne befolkning fra Krim. Byen skrumpet raskt inn til en liten landsby - ifølge folketellingstall fra 1805 bodde det vare 33 personer der.
Samtidig ivret russerne for tilflytting av presumptivt mer russlandslojale til Krim, og inviterte både russere og folkegrupper fra fjernere strøk. I 1804 ble Russlands første skole for vindyrking opprettet i Sudak. I 1808 grunnla tyske vinbønder fra Württemberg et anlegg for vindyrking i nærheten. De var del av den tyske innvandringsbølge som senere er kjent som krimtyskerne.
Jason (navn)
Jason er et engelsk og fransk mannsnavn med gresk opprinnelse.
Etymologi
Jason har opprinnelse i to greske navn. Det kan være dannet av Iason (gresk Ιασων), som har opprinnelse i greske iasthai (ιασθαι), «helberede». Jason kan også være dannet av Eiason, en gresk form av det hebraiske navnet Yehoshua (hebraisk: יְהוֹשֻׁעַ), «Gud er frelse».
Utbredelse
Jason var et populært navn i USA fra 1970-årene til 1990-årene.
Jason var et populært navn i England i 1970- og 1980-årene.
Jason er ikke kjent brukt i Norge før 1945, og er fortsatt svært sjeldent i Norge. En engelsk kortform av Jason er Jace.
Kjente personer med navnet
I gresk mytologi var Jason leder av Argonautene. Han gikk på jakt etter det gylne skinn for å vinne tilbake tronen. Under sine reiser giftet han seg med trollkvinnen Medea, som hjalp ham å få tak i ullen og vinne tronen, men som senere vendte seg mot ham da han ble forelsket i en annen kvinne.
I Bibelen er Jason en mann som beskyttet Paulus og Sials.
Personene i listen er ordnet kronologisk etter fødselsår.
Kristofer Randers
Ole Kristofer Randers (født 1. april 1851 Aremark, Østfold, død 15. mars 1917 Kristiania) var en norsk dikter, kritiker og embetsmann. Randers er i dag særlig kjent for turboka Sunnmøre, et verk som har kommet i fem ulike utgaver siden i 1890.
Rene Tebbel
Rene Tebbel (født 12. februar 1969) er en tyskfødt ukrainsk rytter som konkurrerer i sprangridning.
Han representerte Ukraina under Sommer-OL 2016 i Rio de Janeiro, der han ble nummer 13 i lagkonkurransen.
VM i gymnastikkhjul 1997
Verdensmesterskapet i gymnastikkhjul 1997 ble arrangert 10. mai 1997, i Antwerpen i Belgia.
Det ble konkurrert i linje, spiral, hopp og lag.
EM i triatlon 1990
EM i triatlon 1990 (europamesterskapet i triatlon) ble arrangert i Linz i Østerrike i 1990.
28. serierunde i Eliteserien 2023
Alle kampene i '''28. serierunde i Eliteserien 2023''' er terminfestet til søndag 12. november.
VM i gymnastikkhjul 1997
Linje
For Norge deltok også Lin-Veronica Samuelsen, som kom på 8.-plass med 6,90 poeng.
Kaarma kommune
Kaarma er en tidligere landkommune som omgav byen Kuressaare i det sørvestlige Saare fylke lengst vest i Estland. Kommunen lå på øya Saaremaa. Det bodde om lag 3 900 mennesker i kommunen, fordelt på ca 391 km². Administrasjonssenteret i kommunen var byen og bykommunen Kuressaare, fylkets største by. Folketallet var svakt økende.
De største tettstedene i kommunen var forstedene til Kuressaare, samt inne på Kaarmas område også Aste med 521 innbyggere i 2007, fulgt av Kudjape med 477 innbyggere, og Nasva med 377 innbyggere.
Vénissieux
Vénissieux er en kommune i storbyområdet Lyon i regionen Auvergne-Rhône-Alpes øst i Frankrike. Det er den nest største forstaden til Lyon og er nabo i sørøst. 1. januar 2015 ble kommunen overført fra departementet Rhône til den nyopprettede Métropole de Lyon.
Dialeges
Dialeges er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Slekten er utbredt i Sørøst-Asia, én art finnes også på Madagaskar.
VM i skiskyting 2017 – Fellesstart kvinner
Fellesstart for kvinner under VM i skiskyting 2017 ble avholdt 19. februar 2017 i Hochfilzen.
Denise Samson
Denise Samson (født 12. desember 1956 i Oslo) er en norsk fagbokforfatter, strikkedesigner, redaktør og oversetter av utenlandske hobbybøker. Kåret til «Årets strikkedesigner» på Strikke 2016, Hadeland glassverk.
Ylva Lindberg
Ylva Lindberg (født 29. juni 1976 i Stensele), svensk ishockeyspiller som deltok i de olympiske vinterleker 1998 i Nagano, 2002 i Salt Lake City og 2006 i Torino.
VM i skiskyting 2017 – Fellesstart kvinner
Resultater
Løpet startet kolokken 11:30.
Ylva Lindberg
Lindberg vant en olympisk bronsemedalje i ishockey under Vinter-OL 2002 i Salt Lake City. Hun var med på det svenske laget som kom på tredjeplass i ishockeyturneringen for damer bak Canada og USA. De tapte semifinalen med 0-4 til USA men vant bronsefinalen over Finland med 2-1.
The Creator
Handling
I en fjern fremtid har det brutt ut konflikter mellom menneskeheten og kunstig intelligens. Joshua er en tidligere spesialsoldat som sørger etter at hans kone har forsvunnet. Han får i oppdrag å jakte på, og drepe den unnvikende arkitekten bak den avanserte kunstige intelligensen. Men denne skaperen har også utviklet et mystisk våpen med kraft til å avslutte hele konflikten, og menneskeheten selv. Men Joshua og hans samarbeidspartnere oppdager snart at ting ikke er som de først hadde trodd.
BK Chicken Tenders
BK Chicken Tenders er et måltid av panert og frityrstekt kyllingkjøtt som selges av den amerikanske restaurantkjeden Burger King. Måltidet består av små, tynne biter av kyllingkjøtt (fortrinnsvis fra broilere) som selges i pakker på tre, fire, seks eller åtte biter. Ved lanseringen fantes det også en større, 25-biters variant.
Ulrich Kirchhoff
Ulrich Kirchhoff (født 9. august 1967) er en tysk rytter som konkurrerer i sprangridning. Han har representert Ukraina fra 2013.
Gjøvik Skiklubb
Gjøvik Skiklubb (stiftet 17. september 1886) er et idrettslag fra Gjøvik i Oppland, som driver med alpint, langrenn og skiskyting.
BK Chicken Tenders
BK Chicken Tenders ble lansert i 1985 for å bøte på en mangel i Burger Kings menyutvalg der konkurrenten McDonald’s tilbød Chicken McNuggets.
Ulrich Kirchhoff
Han representerte Ukraina under Sommer-OL 2016 i Rio de Janeiro, der han ble nummer 13 i lagkonkurransen. Han tok to gullmedaljer under Sommer-OL 1996 for Tyskland.
BK Chicken Tenders
Siden 2006 er bitene formet som kroner, men kan bli endret i forbindelse med spesielle markedsføringskampanjer, eksempelvis dinosaurer (Jurassic Park) eller stjerner og lyn (Star Wars Episode III: Sithene tar hevn).
Dangerous Passion
Dangerous Passion er en amerikansk film fra 1990, regissert av Michael Miller.
Enormous Omelet Sandwich
Enormous Omelet Sandwich er en sandwich som produseres og selges av den amerikanske restaurantkjeden Burger King. Den selges som frokost og består av kjøttstykker, bacon, egg og mykost servert mellom to brød med sesamfrø. En variant av sandwichen er Meat'normous Omelet Sandwich, som i tillegg inneholder skinke.
Dangerous Passion
Handling
En sikkerhetsekspert Kyle Western begynner å arbeide for den høyprofilerte gangsteren Lou Jordan, som er en entusiast av antikke kjøretøy. Når Jordan skyter og dreper en inntrenger en kveld, blir Western presset til å ta på seg skylden for dette, mot en større pengesum, som han håper vil gjøre det mulig for ham å kjøpe et område i Napa Valley som en rettskaffen borger. Kort tid senere myrder Jordan sin egen advokat, rett foran Western. Etter å ha innledet en affære med Jordans kone, Meg, bestemmer Western seg for å flykte sammen med henne etter å ha oppdaget at hun er gravid med barnet hans.
Imidlertid stikker håndlanger Frank Carmen og dreper Meg Jordan i en kaffebar. Servitrisen Angela blir vitne til denne hendelsen, og hun flykter fra stedet. Men hun blir snart jaget av både Jordans håndlangerne og Kyle Western, ettersom hun var det eneste vitnet. En annen håndlanger Walt (spilt av Tony DiBenedetto) kidnapper Angela. En siste konfrontasjon finner sted når Westen bytter Lou sin dyrebare antikke sportsbil, for å få Angela tilbake. Men etter å ha kommet seg vekk fra lageret detonerer Western alle eksplosivene som han hadde rigget på bilen.
Aphodius
Aphodius spp. er en artsrik slekt av biller som hører til familien skarabider (Scarabaeidae) i gruppen skarabider (Scarabaeoidea).
Utseende
Små til middelsstore (2-13 millimeter), avlange, blanke skarabider, svarte eller rødlige på farge. Hodet er spadeformet. Pronotum er fint punktert eller helt blankt. Dekkvingene er knapt synlig hårete (unntatt i den ytterste delen), blanke med 10 tydelige punktstriper, gjerne mer eller mindre rød- eller gulaktige. Beina er kraftige gravebein.
Levevis
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.
Utbredelse
Slekten ser ut til å forekomme over alt der det finnes landpattedyr.
Rødlistede arter
Mange av de gjødsellevende billene har gått sterkt tilbake, og hele 15 av de 34 artene som er funnet i Norge, blir vurdert som truet eller utryddet i Norsk rødliste for arter fra 2010. Disse er: Regionalt utdødd (RE): sandgjødselbille, broket gjødselbille og furegjødselbille; Kritisk truet (CR): jordgjødselbille og sømgjødselbille; Sterkt truet (EN): glattgjødselbille og enggjødselbille; Sårbar (VU): gulgjødselbille, sumpgjødselbille, høstgjødselbille, muddergjødselbille, snyltegjødselbille og markgjødselbille; Nær truet (NT): frynsegjødselbille og randgjødselbille.
Systematisk inndeling / europeiske arter
Denne artsrike slekten blir i dag noen ganger delt opp i mange slekter, se under.
Belarus’ kvinnelandslag i håndball
Belarus' kvinnelandslag i håndball er det kvinnelige landslaget i håndball for Belarus. Det representerer landet i internasjonale håndballturneringer, og reguleres av Belarus’ Håndballforbund. Landslaget har deltatt i internasjonale turneringer siden 1997.
Resultater i internasjonale turneringer
''Resultatene som er vist under er kun konkurranser der Belarus har deltatt. Turneringer de ikke har tatt del i er ikke ført opp.''
EM i triatlon 1991
EM i triatlon 1991 (europamesterskapet i triatlon) ble arrangert i Genève i Sveits i 1991.
Ferenc Szentirmai
Ferenc Szentirmai (født 29. november 1983) er en ungarsk-ukrainsk rytter som konkurrerer i sprangridning.
Han representerte Ukraina under Sommer-OL 2016 i Rio de Janeiro, der han ble nummer 13 i lagkonkurransen.
Portugals kvinnelandslag i håndball
Portugals kvinnelandslag i håndball er det kvinnelige landslaget i håndball for Portugal. Det representerer landet i internasjonale håndballturneringer, og reguleres av Associação Portuguesa de Andebol. Landslaget har deltatt i internasjonale turneringer siden 1996.
Resultater i internasjonale turneringer
''Resultatene som er vist under er kun konkurranser der Portugal har deltatt. Turneringer de ikke har tatt del i er ikke ført opp.''
Dark River
Handling
Historien er lagt til en britisk koloni som ligger ved bredden av en elv som renner gjennom lavlandet i Afrika. En fremmed ved navn Deacon ankommer dette sammensveisede fellesskapet, men han nekter å følge samfunnets godt innarbeidede sosiale koder. Han havner umiddelbart i konflikter med lokalbefolkningen, inkludert: forretningsmannen K.B. Priestley, som bruker sin autoritet i det lille samfunnet for å skjule sine egne personlige svakheter. Datteren hans Lydia bruker flere av mennene i samfunnet for hennes egne formål. Yorkie som er en sur, manipulerende mann. Samt enken og kakao-arvingen Mrs. Blessington. Deacon skriver og publiserer en roman angående svakhetene til flere av medlemmene fra lokalsamfunnet, og boken blir snart en suksess hjemme i Storbritannia. Men dette forårsaker også en rekke uforutsette problemer for forfatteren.
Arthur Barking
Arthur Barking (født 18. november 1891 i Kristiania, nåværende Oslo, død 6. mai 1949) var en norsk skuespiller og scenograf.
Mestogastridius
Mestogastridius er en slekt av små, rødlige eller brunlige køllebiller.
Utseende
Små (gjerne ca. 1 millimeter), rødaktige køllebiller, bakkroppen er mye bredere enn forkroppen. Hodet er omtrent så langt som bredt, fasettøynene er middelsstore og noe utstående. Antennene er ganske lange og kraftige, i spissen kølleformede, køllen butt. Brystskjoldet (pronotum) er omtrent så langt som bredt, tønneformet. Dekkvingene er rundede, utvidet bakover, og mye bredere enn brystskjoldet. De to bakerste bakkroppsleddene stikker ut bak dekkvingene. Beina er forholdsvis lange og kraftige, med litt fortykkede lår.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende.
Utbredelse
Slekten er kjent fra Afrika.
John Henry Keen
John Henry Keen (født 1851, død 1950) var en anglikansk prest i Canada, kjent for å ha oversatt deler av Bibelen til haida. Som misjonær bidro han også til Canada’s naturhistorie, og skrev om insekter han hadde oppdaget; arter av mus og flaggermus er blitt oppkalt etter ham.
Slider
En slider er en liten hamburger, vanligvis ikke mer enn 3″ (7,6 cm) i diameter, bestående av to stykker brød med et stykke stekt eller grillet kjøtt mellom. Ordet stammer fra restaurantkjeden White Castle som er kjent for sine små hamburgere og serverte dem under navnet Slyder mellom 1985 og 2009.
Dalsfjordtunnelen
Dalsfjordtunnelen er en veitunnel som på fylkesvei 609 i Askvoll kommune i Vestland fylke. Tunnelen er 500 meter lang. Den ble bygget i 1979, men har stått ubrukt frem til en utvidelse ble påbegynt i 2010. Den åpnet 14. desember 2013 som en del av det såkalte Dalsfjordsambandet, som også omfatter Ottersteintunnelen og den 523 meter lange Dalsfjordbrua.
Slider
Som hovedrett er sliders ikke uvanlig til grilling, men de brukes også gjerne som hors-d’œuvre, amuse-bouche eller forrett.
Caluire-et-Cuire
Caluire-et-Cuire er en kommune i storbyområdet Lyon i regionen Auvergne-Rhône-Alpes øst i Frankrike. Det er den tredje største forstaden til Lyon og er nabo i nord.
1. januar 2015 ble kommunen overført fra departementet Rhône til den nyopprettede Métropole de Lyon.
Slaget ved Flint River
Slaget ved Flint River var et mislykket angrep mot engelske bosettere og creekindianerne ved spanjoler og apalachee-indianere i oktober 1702 i hva som i dag er den amerikanske delstaten Georgia. Slaget var en betydelig hendelse i de pågående fiendtlighetene mellom engelske handelsfolk fra provinsen Carolina og spanske Florida, og var en opptakt til de mer organiserte militære handlingene i dronning Annes krig (1702-1713).
Creekindianerne, støttet av en liten gruppe engelskmenn ledet av handelsmannen Anthony Dodsworth, angrep fra bakhold inntrengerne ved breddene av elven Flint River. Mer enn halvparten av den kombinerte spansk-indianske styrken ble drept eller tatt til fange. Både engelske og spanske autoriteter reagerte på slaget ved øke forberedelsene som kulminerte med beleiringen av St. Augustine i november 1702.
Joa Elfsberg
Joa Elfsberg (født 30. juli 1979 i Valbo), svensk ishockeyspiller som deltok i de olympiske vinterleker 1998 i Nagano, 2002 i Salt Lake City og 2006 i Torino.
Elfsberg vant en olympisk bronsemedalje i ishockey under vinter-OL 2002 i Salt Lake City. Hun var med på det svenske laget som kom på tredjeplass i ishockeyturneringen for damer bak Canada og USA. De tapte semifinalen med 0-4 til USA men vant bronsefinalen over Finland med 2-1.
Original Chicken Sandwich
Original Chicken Sandwich er en sandwich som produseres og selges av den amerikanske restaurantkjeden Burger King. Den består av et panert og fritert kjøttstykke av kylling med majones og salat mellom to skiver brød lignende en baguette, med sesamfrø.
Original Chicken Sandwich ble lansert i 1978 som en del av Burger Kings Specialty Sandwich-serie. Produktene var blant de første selskapet lanserte for å treffe en voksen kundemasse, som ville være villige til å betale mer for produkter av høyere kvalitet. Sandwichene inngikk i en plan utviklet av Burger Kings direktør Donald Smith om å utvide restaurantkjedens meny for å nå et bredt publikum, i den hensikt å bedre konkurrere med McDonald’s og stanse den økende markedsandelen til Wendy’s. Planen var vellykket og Burger Kings salg økte med 15 prosent.
Organisert kriminalitet
Organisert kriminalitet er et begrep som blir brukt om en etablert kriminell virksomhet som varer over tid – gjerne med en avklart rollefordeling – og som tar sikte på økonomisk fortjeneste og/eller besittelse av maktposisjoner i samfunnet.
Det finnes ikke noen allmenngyldig definisjon av organisert kriminalitet, og flere fagfolk mener en bør gå bort fra å bruke dette opprinnelig US-amerikanske uttrykket, myntet på kriminelle organisasjoner som mafiaen. Fra til dels konspiratoriske ideer om slike kriminalitetssyndikater som antas å kontrollere store deler av noen lands kriminelle fortjeneste, har (etter)forskere etter etter hvert gått mer over til å beskrive organisert kriminalitet som utøvd av løsere, ofte dyadiske (en-til-en), nettverk.
Oftere sikter en i dag ikke nødvendigvis til bestemte personer eller grupper men til ulike typer illegale markeder, som ulovlig produksjon, import/eksport og handel med (ulovlige eller lovlige) rusmidler, tyvegods, avfall, billetter til kulturelle arrangement, våpen, eller spesielle råstoffer som diamanter, samt pengespill, hallikvirksomhet, menneskesmugling og menneskehandel. Men også mindre handelsrelaterte lovbrudd som ransvirksomhet, beskyttelse og pengeutpressing karakteriseres også ofte som organisert kriminalitet, og er ofte tett knyttet til illegale markeder. Slik kriminalitet kan igjen knyttes til korrupsjon og hvitvasking av penger, og det er mulig å definere mye økonomisk og politisk kriminalitet som «organisert». Den organiserte kriminaliteten anses ofte særlig alvorlig og omfattende med internasjonale forbindelser og store økonomiske tap for samfunnet, men kan også sies å utøve viktige, eller populære, oppgaver, skape uformelle arbeidsplasser og står for betydelige deler av mange staters BNP.
I norsk nyere historie er illegal import og handel med sprit det mest fremtredende eksempel på organisert kriminalitet, med et industrielt høydepunkt på 1990-tallet, men et påfølgende tilbakeslag på grunn av flere metanolsaker samt synkende priser og endrede drikkevaner ved begynnelsen på 2000-tallet. Etter dette har blant annet import og omsetning av cannabis blitt ansett som et av de største kriminelle markedene.
Norsk lov
Straffeloven i Norge gir anledning til å doble maksimumsstraffen (maksimalt med fem år), etter den såkalte mafiaparagrafen (§ 60 a i straffeloven, §79 c i ny straffelov), dersom en straffbar handling er begått som en del av virksomheten til en organisert kriminell gruppe. Med organisert kriminell gruppe menes det i norsk lov en organisert gruppe på tre eller flere personer som har til hensikt å begå en handling som kan straffes med fengsel i minst tre år.
EM i triatlon 1992
EM i triatlon 1992 (europamesterskapet i triatlon) ble arrangert i Lommel i Belgia i 1992.
Anna Lagerquist
Anna Karin Beatrice Lagerquist (født 16. oktober 1993 i Lund) er en svensk håndballspiller, som spiller for den russiske klubben og det svenske landslaget.
Lagerquist ble tatt ut i bruttotroppen til det svenske kvinnelandslaget foran Håndball-VM 2015 i Danmark, men var ikke blant de 16 utvalgte. Året etter ble hun tatt ut på landslaget til Håndball-EM 2016 på hjemmebane.
Lonyarbon
Lonyarbon er en gruppe (slekt) av biller som tilhører gruppen vedbukker i familien trebukker (Cerambycidae).
Utbredelse
Arten lever i Tibet.
Ulrica Lindström
Lindström vant en olympisk bronsemedalje i ishockey under vinter-OL 2002 i Salt Lake City. Hun var med på det svenske laget som kom på tredjeplass i ishockeyturneringen for damer bak Canada og USA. De tapte semifinalen med 0-4 til USA men vant bronsefinalen over Finland med 2-1.
Pselaphostomus
Pselaphostomus er en slekt av små, rødlige eller brunlige køllebiller.
Utseende
Små, spinkle, blanke, gjerne rødlige køllebiller. Slekten kjennes særlig på at hodet er noe snuteformet forlenget, betydelig lengre enn bredt. Antennene er lange og kraftige.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er utbredt i det sørvestlige Europa.
Kihelkonna kommune
Kihelkonna er en tidligere landkommune i det nordvestlige Saare fylke lengst vest i Estland. Kommunen lå på øya Saaremaa, og omfattet også øya Vilsandi. Det bodde om lag 850 mennesker i kommunen, fordelt på ca 246 km². Administrasjonssenteret i kommunen var Kihelkonna. Folketallet var fallende.
Det største tettstedet i kommunen var Kihelkonna med 435 innbyggere i 2007, som ligger ved kysten i vest.
Geologisk er kystlandskapet her oppe på nordre Saaremaa en del av den såkalte Silurbanken, og består for det meste av kalkstein, snarere enn de store sanddynene man finner i nordøstre Estland.
Øst i kommunen finner vi den betydelige innsjøen Karujärve (Bjørnesjøen) på 330 hektar, med bølgete åser og små fjell omkring – et landskap som mer minner om sørlige Estland. Innsjøen har lange sandstrender og er mye brukt av Saaremaas befolkning til rekreasjon. Maleren Peeter Ulas (1934–2008) malte en rekke landskapsmalerier fra kommunen.
EM i triatlon 1993
EM i triatlon 1993 (europamesterskapet i triatlon) ble arrangert i Echternach i Luxembourg i 1993.
TNTs diskografi
Det norske hardrock/heavy metal-bandet TNTs diskografi består av tretten studioalbum, tolv singler, fire konsertalbum, tre EP-er, tre samlealbum og en DVD.
Norges ambassade i Teheran
Norges ambassade i Teheran huser Norges ambassadør til Iran.
Etter unionsoppløsningen frigjorde Norge fra Sverige i 1905 ble diplomatiske forbindelser mellom Norge og Iran etablert i 1908. Frem til 1962 var sendemannen fra Norge stasjonert i et annet land (sideakkreditert til Teheran): Norsk ambassade ble etablert rundt 1962. Fra 1995 til 1999 var stasjonen ledet av en chargé d'affaires. Siden 1999 har en fortsatt med stedlig representasjon:
Saint-Priest (Métropole de Lyon)
Saint-Priest er en kommune i storbyområdet Lyon i regionen Auvergne-Rhône-Alpes øst i Frankrike. Det er den fjerde største forstaden til Lyon, og er nabo i sørøst. 1. januar 2015 ble kommunen overført fra departementet Rhône til den nyopprettede Métropole de Lyon.
Harrie Smolders
Harrie Smolders (født 10. mai 1980) er en nederlandsk rytter som konkurrerer i sprangridning.
Han representerte Nederland under Sommer-OL 2016 i Rio de Janeiro, der han ble nummer 8 i lagkonkurransen.
Jeroen Dubbeldam
Jeroen Dubbeldam (født 15. april 1973) er en nederlandsk rytter som konkurrerer i sprangridning.
Han representerte Nederland i Sommer-OL 2016 i Rio de Janeiro, der han ble nummer 8 i lagkonkurransen. Han tok gull i Sommer-OL 2000.
«Statsraad Erichsen»
«Statsraad Erichsen» var en brigg som ble bygd ved Marinens hovedverft (Karljohansvern) i Horten og sjøsatt i 1859. Briggen ble bygd til bruk for opplæring i Marinen. Skipet var bestykket med fire kanoner og en haubits, alle med forladning.
Man erfarte tidlig at skipets fribord var for lavt, noe som blant annet gjorde forholdene trange på banjeren. Dekket ble derfor hevet i 1865.
I 1901 ble skipet kjøpt av forsikringsselskapet NORA og overlatt til Østlandets Skoleskib. Skipet gikk som skoleskip der fram til det ble avløst i 1937 av «Christian Radich». «Statsraad Erichsen» ble da overført til Porsgrunds Skoleskib. Under andre verdenskrig var skipet beslaglagt av okkupasjonsmakten, og til dels brukt som losjiskip i Porsgrunnselva. Etter krigen hadde skuta en kort tilværelse i Sandefjord, før hun i 1946 ble solgt til Alfred Nilsen - Nygaards Rederi i Bodø og fikk navnet «Kjeøy».
Skipet ble bygget om til frakteskip i 1948. Den 7. juli 1962 grunnstøtte skipet ved Sogneoksen fyr i Gulen. Hun ble berget og slept til Florø, men kondemnert etter besiktigelse.
Aphanethrix
Aphanethrix er en slekt av små, rødlige eller brunlige køllebiller.
Kim Martin
Kim Kristine Martin Hasson (født 28. februar 1986 i Stockholm), svensk ishockeyspiller som deltok i de olympiske vinterleker 2002 i Salt Lake City, 2006 i Torino, 2010 i Vancouver og 2014 i Sotsji.
Aphanethrix
Utseende
Små, langbeinte, brunlige køllebiller. Slekten utmerker seg ved at antennenes ytre ledd har påfallende groper eller andre modifikasjoner.
Kim Martin
Martin vant en olympisk bronsemedalje i ishockey under vinter-OL 2002 i Salt Lake City. Hun var målvakt på det svenske laget som kom på tredjeplass i ishockeyturneringen for damer bak Canada og USA. De tapte semifinalen med 0-4 til USA men vant bronsefinalen over Finland med 2-1.
Aphanethrix
Utbredelse
Gruppen er utbredt i India.
Île de Ré
île de Ré er en fransk øy i Atlanterhavet utenfor byen La Rochelle i departementet Charente-Maritime i regionen Nouvelle-Aquitaine langs den franske vestkysten. Det er Frankrikes fjerde største øy.
Øya har omtrent 17 000 innbyggere. Turisme er en viktig næring. Det ble bygget bro til øya fra fastlandet i 1988.
Byen Saint-Martin-de-Ré er øyas historiske hovedstad, og sammen med kommunen La Flotte utgjør dette området øst på øya et urbant område med rundt 5000 innbyggere. I dag er kommunen Sainte-Marie-de-Ré øyas hovedsete med sine 3000 innbyggere.
Gasterochisma melampus
Gasterochisma melampus er en fisk i makrellfamilien. Den regnes som søsterarten til alle andre arter i denne familien og er plassert alene i slekten Gasterochisma og underfamilien Gasterichismatinae.
Noen deler av kroppen har en mye høyere temperatur enn vannet som omgir den. Årsaken til dette er at det produseres varme i en øyemuskel, som har spesialiserte celler som avgir mye varme. Dette gir ekstra varme til hjernen og øynene. Dette ligner mye på varmeproduksjonen hos sverdfisk og seilfisker, bortsett fra at de bruker en annen øyemuskel.
Kärla kommune
Kärla er en tidligere landkommune i det sørvestlige Saare fylke lengst vest i Estland. Kommunen lå på øya Saaremaa. Det bodde om lag 1 650 mennesker i kommunen, fordelt på ca 216 km². Administrasjonssenteret i kommunen var Kärla. Folketallet var fallende.
Det største tettstedet i kommunen var Kärla med 943 innbyggere i 2007.
Malin Baryard-Johnsson
Malin Baryard-Johnsson (født 10. april 1975) er en svensk rytter som konkurrerer i sprangridning.
Hun representerte Sverige under Sommer-OL 2016 i Rio de Janeiro, der hun ble nummer 7 i lagkonkurransen. Hun tok sølv under Sommer-OL 2004.
Under Sommer-OL 2020 i Tokyo som ble arrangert i 2021, ble hun nummer 5 individuelt og tok gull i lagkonkurransen.
EM i triatlon 1994
EM i triatlon 1990 (europamesterskapet i triatlon) ble arrangert i Eichstätt i Tyskland i 1994.
Laimjala kommune
Laimjala er en tidligere landkommune i det sørøstlige Saare fylke lengst vest i Estland. Kommunen lå på øya Saaremaa. Det bodde om lag 780 mennesker i kommunen, fordelt på ca 116 km². Administrasjonssenteret i kommunen var Laimjala. Folketallet var fallende.
Annica Åhlén
Åhlen vant en olympisk bronsemedalje i ishockey under vinter-OL 2002 i Salt Lake City. Hun var med på det svenske laget som kom på tredjeplass i ishockeyturneringen for damer bak Canada og USA. De tapte semifinalen med 0-4 til USA men vant bronsefinalen over Finland med 2-1.
29. serierunde i Eliteserien 2023
Alle kampene i '''29. serierunde i Eliteserien 2023''' er terminfestet til søndag 26. november.
Engelsk 2. divisjon 1908–09
'''Engelsk 2. divisjon 1908–1909''' var den 17. sesongen i Football Leagues 2. divisjon. vant og rykket opp til 1. divisjon sammen med som kom på 2.-plass.
==Tabell ==
Nedrykk fra 1. divisjon og valg av klubber til Football League
De to dårligste klubbene i 1. divisjon rykket automatisk ned til 2. divisjon og de to beste klubbene i 2. divisjon rykket automatisk opp til 1. divisjon.
Engelsk 1. divisjon 1908–09:
Football Leagues regler var blitt endret og fastslo nå at de to dårligste klubbene i 2. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen.
Avstemmingsresultatene fra AGM 1909 :
Hamad Al-Attiyah
Hamad Al-Attiyah (født 23. juni 1995) er en qatarsk rytter som konkurrerer i sprangridning.
Han representerte Qatar under Sommer-OL 2016 i Rio de Janeiro, der han ble nummer 9 i lagkonkurransen.
Danijela Rundqvist
Danijela Rundqvist (født 26. september 1984 i Stockholm), svensk ishockeyspiller som deltok i de olympiske vinterleker 2002 i Salt Lake City og 2006 i Torino.
Rundqvist vant en olympisk bronsemedalje i ishockey under vinter-OL 2002 i Salt Lake City. Hun var med på det svenske laget som kom på tredjeplass i ishockeyturneringen for damer bak Canada og USA. De tapte semifinalen med 0-4 til USA men vant bronsefinalen over Finland med 2-1.
Cecilia Dinardi
Cecilia Dinardi (født 12. oktober 1976 i Valparaíso i Chile) er en norsk barnerettsforkjemper samt advokat og partner i Advokatfirmaet Elden DA. Hun kom til Norge som asylsøker i 1989.
Biografi
Som 16-åring engasjerte hun seg i arbeidet for å styrke rettighetene til barnevernsbarn. Sammen med andre ungdommer startet hun «Sørlandsgnisten», en forening for barnevernsbarn. Dette ble en av spirene til Landsforeningen for barnevernsbarn. Under jusstudiet arbeidet Dinardi som frivillig gatejurist. På samme tid var hun også styremedlem i Landsforeningen for barnevernsbarn og representant i Forum for barnekonvensjonen. Hun har vært leder i Aleneforeldreforeningen og styremedlem i Oslo barnevernsamband. Samme år startet hun sin egen blogg om barns rettigheter og oppvekstvilkår «Barn – fremtiden».
Hun har arrangert en rettighetsturné bestående av et reiseprogram rundt om i landet på skoler, barneverninstitusjoner og sykehus for å informere barn og unge om deres rettigheter. I juni 2012 etablerte hun Unge DUER, De Unges Egen Rettighetsbase, en nettbasert rettighetsbase bestående av Dinardi og unge skribenter og foredragsholdere. I juni 2012 begynte hun i stillingen som rådgiver for NOAS med medansvar for kommunikasjon, juridisk rådgivning og policyarbeid. I 2013 begynte hun som advokatfullmektig i Advokatfirmaet Elden DA i Oslo og er fra 2015 advokat og partner samme sted. Hun vant frem på vegne av en 14 år gammel gutt i Høyesterett i 2014 om at han får ha egne partsrettigheter og advokat i domstolene til å representere han i en barnevernssak uavhengig av foreldrene og kommunen.
Den 28. november 2014 ble hun utnevnt som medlem i et regjeringsoppnevnt utvalg som skal utarbeide ny barnevernlov. 13. november 2015 ble hun utnevnt som medlem av regjeringens barnevoldsutvalg. I Barnevoldsutvalget kom med tre dissenser på forslag til tiltak, og særmerknader om svakheter ved metode,-/ arbeidsprosesser i utvalget.
Hennes spesialfelt som advokat er strafferett, barnevernrett, barnerett, og andre rettsområder som gjelder barn.
Utmerkelser
I november 2011 mottok Dinardi prisen Årets forbilde som deles ut av Barne,- likestillings- og inkluderingsdepartementet. I mars 2012 mottok hun prisen Jusstudentenes menneskerettighetspris som deles ut av Amnesty jus. I juni 2012 vant hun Ole Vig-prisen for sitt folkeopplysningsarbeid. I 2016 ble hun tildelt Bjørnsonprisen.
Maria Lindberg
Maria Lindberg (født 30. mars 1977 i Malmö) er en svensk kvinnelig profesjonell bokser, som trener med klubben Winning Boxing Club.
Lindberg har bokseforbud i Sverige grunnet en tidligere hjerneblødning som hun pådro seg i sammenheng med en amatørkamp i Finland i 1999. Siden 2008 har Lindberg hatt tysk profflisens.
Karriere
1. juli 2003 fikk Lindberg sin proffdebut mot amerikanske Katherin Pugh i Memphis, Tennessee.
Lindberg ble 19. september 2009 verdensmester i lett mellomvekt etter å ha vunnet på poeng over britiske Sara Davis i Rülzheim.
Lindberg utfordret 27. mai 2011 den regjerende WBO- og WBF-verdensmesteren i mellomvekt, tyske Christina Hammer, men måtte gi tapt etter 10 runder.
Slaget om Charleroi
Slaget om Charleroi (fransk: Bataille de Charleroi), eller Slaget om Sambre, ble utkjempet den 21. august til 23. august 1914 mellom franske og tyske styrker som en del av slaget om grensene. Franskmennene planla et angrep over elven Sambre, når tyskerne innledet et eget angrep mot de franske styrkene. Tyskerne gikk seirende ut av slaget.
Slaget
General Joseph Joffre mente at Frankrike skulle følge den offensive planen Plan XVII, uavhengig av hva som skjedde i Belgia. Han tok ikke generalmajor Charles Lanrezacs advarsler om at retrett var nødvendig for å hindre et militært nederlag til etterretning, og han beordret Lanrezac til å angripe de tyske styrkene langs Sambre. Før Lanrezac fikk innledet angrepet om morgenen den 21. august hadde den tyske andre armé gått til angrep på de franske stillingene langs Sambre. De klarte å etablere to brohoder over elven, og franskmennene klarte ikke å redusere brohodene. General Karl von Bülow angrep igjen den 22. august med tre korps mot hele fronten til den franske femte arme. Kampene fortsatte den 23. august helt til de franske styrkene som var sentrert rundt Charleroi begynte å trekke seg tilbake.
Lund Hagem Arkitekter
Lund Hagem Arkitekter AS er et norsk arkitektkontor som ble stiftet i 1990 av arkitektene Svein Lund og Einar Hagem. Kontoret er en fortsettelse av Lunds kontor Lund Arkitekter fra 1984. I tillegg til Lund og Hagem er Mette Røsbekk, Per Suul og Kristine Strøm-Gundersen partnere.
VM i skiskyting 2017 – Stafett menn
Stafett for menn under VM i skiskyting 2017 ble avholdt 18. februar 2017 i Hochfilzen.
Magnus Mæland
Magnus Mæland (født 3. november 1984 på Skjervøy) er en norsk politiker (H) og kommunal tjenestemann.
Han var leder i Troms Unge Høyre 2006–2007 og nestleder i Europeisk Ungdom 2008–2010. Mæland var medlem av Tromsø kommunestyre 2007–2015 og leder i utdannings-, kultur- og idrettskomiteen 2011–2013. Fra oktober til november 2013 var han fylkesråd for utdanning i Troms. Han var daglig leder ved Høyres Nord-Norge-kontor 2014–2015.
Han er utdannet adjunkt med fordypning i matematikk og samfunnsfag fra Universitetet i Tromsø fra 2008. Mæland var konsulent i Statens lånekasse for utdanning i Tromsø 2010–2011 og lærer ved Sandnes skole i Kirkenes 2015–2016. I 2016 ble han kontorsjef i Sør-Varanger kommune og i 2018 næringssjef i samme kommune.
Munken
Munken er to øyer i innsjøen Norsjø, lengst øst i Nome kommune i Telemark. Store Munken (Store-munken) er på 335 dekar (0,335 km²), Lille Munken (Lille-munken) er 14,5 dekar. Like ved Lille Munken ligger også et lite skjær på 1,2 dekar. Høyeste punkt på Store Munken er 72,5 moh. (ca. 57 meter over innsjøens overflate), på Lille Munken er høyeste punkt ca. 30 moh.
Dagens eiere overtok i 2000. På begynnelsen av 2000-tallet oppsto det strid om planene deres om å bygge hytter og kafé (restaurant) på Store Munken. 31. august 2001 fremmet Fylkesmannen i Telemark ved miljøvernavdelingen innsigelse mot Nome kommunes reguleringsplan, og mente at noen av de planlagte hyttene ville kunne begrense friluftsbruken i området. Nome kommune vedtok en justert reguleringsplan 7. mars 2002, der hyttefeltene var trukket lengre unna strandlinjen. Fylkesmannen sto fast på sine innsigelser, men kommunens vedtak ble stadfestet av Miljøverndepartementet 30. juni 2003.
Restauranten sto ferdig i 2007. I tillegg er det 4 utleiehytter og til sammen 19 andre hyttetomter på Store Munken, hvorav de fleste tomtene er bebygd. Utleiehyttene og 2. etasje i restaurantbygningen fungerer også som kurs- og konferansesenter. På Lille Munken er det oppsatt toalett, og øya egner seg til telting. På sørøstspissen av Store Munken ligger ei gravrøys fra bronsealderen, som er automatisk fredet i henhold til kulturminneloven.
Polytuberotum
Polytuberotum er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
En middelsstor, kraftig, mørk gråaktig trebukk. Den ligner mye på artene i gruppen Dorcadionini. Antennene er kraftige og omtrent en og en halv gang så lange som kroppen. Pronotum er nærmest tønneformet med en butt tann midt på hver side. Dekkvingene er avsmalnende bakover, noe tilspissede og forholdsvis korte. Arten mangler flygevinger.
Utbredelse
Slekten er bare kjent fra Peru (Cusco).
Tysklands generalstab
Generalstaben var en stående enhet, som først ble opprettet innen Preussen og senere videreført i den tyske hæren, og var ansvarlig for studier av krigføring og utarbeidelse av overordnet militære strategier og mobiliseringsplaner.
Bakgrunn
Behovet for en sentral stab som samlet den militære kompetansen vokste fram på slutten av 1700-tallet. Fram til da var muligheten til militær suksess prisgitt den militære dyktighet og kompetanse til den enhver tid sittende kongen. Med Fredrik den store som et unntak, var ofte den militære dyktighet hos kongene som oftest ganske lav, noe som førte til en generell nedgang i den militære kompetansen. Mot slutten av 1700-tallet ble det da vanlig å knytte til seg dyktige, yngre offiserer som Gerhard von Scharnhorst og August von Gneisenau, men dette var ikke tilstrekkelig til å bøte på den manglende kompetanse og evne til koordinering som var nødvendig, noe som ble ekstra tydelig under Napoleonskrigene.
Preussen
Etter det prøyssiske nederlaget i slaget ved Jena-Auerstedt i 1806 ble det nødvendig å ta noe radikale grep da både de militære systemene, og til dels hele den prøyssiske statsdannelsen var nær et kollaps. Etter freden i Tilsit det påfølgende året utnevnte Fredrik Vilhelm III av Preussen en rekke unge, lovende offiserer, blant dem Scharnhorst, Gneisenau, Carl von Clausewitz og Heinrich Friedrich Karl vom Stein til en kommisjon som skulle stå for en reorganisering av hæren, og denne kommisjonen fungerte i praksis som en generalstab i fredstid.
Blant tiltakene kommisjonen iverksatte, var åpning av militære akademier i Berlin, Königsberg og Breslau som var åpne for alle og med opptak utfra kompetanse og dyktighet. Disse skolene vektla både tradisjonelle militære fag og intellektuell trening, herunder også fokus på stabstjeneste. Selv om hæren fortsatt var dominert av tradisjonelle oppfatninger, ble hver enhet på hær-, korps- og divisjonsnivå utstyrt med offiserer med stabsopplæring som adjutant for den øverste lederen.
Denne funksjonen ble lovmessig forankret etter Napoleons endelige nederlag i 1814 og dette var den første generalstaben som har eksistert. Generalstaben var hele tiden en liten enhet med stor innflytelse. Den telte rundt 50 personer da den ble etablert, og sjelden mer enn 100 offiserer. Ytterst få tjenestegjorde fast ved generalstaben, de fleste var der mens de fortsatt formelt var en del av sine egentlige regimenter, til tross for at de kunne være i generalstaben i flere år ad gangen.
Keiserriket
De fire kongerikene Preussen, Bayern, Sachsen og Württemberg ble videreført etter Napoleonskrigene, og disse hadde sine adskilte hærer. Den prøyssiske hæren var det største og ble hjørnestenen og den mest toneangivende i den keiserlige tyske hæren (Kaiserliche Armee eller Deutsches Reichsheer) som ble skapt etter den tyske samlingen i 1871. Men i tillegg bestod den av de adskilte hærene til de andre kongedømmene helt fram til avslutningen av første verdenskrig.
I fredstid var den øverstkommanderende for disse hærene den respektive kongen i de fire kongedømmene, men i krigstid, da første verdenskrig ble erklært, overtok keiseren som øverstkommanderende og koordinerende ledd for disse fire hærene gjennom den prøyssiske generalstaben.
I hovedsak besto strukturene i generalstaben slik da hadde vært i fredsårene etter Napoleonskrigene, og det var særlig da Helmuth von Moltke ble prøyssisk generalstabssjef i 1857 under kong Vilhelm I, fra 1871 keiser Vilhelm I av Tyskland at disse ble videre utviklet og generalstabens posisjon befestet. Blant annet styrket han konkurranseelementene ved den militære utdanningen, og utfra disse resultatene ble de 12 beste offiserene plukket ut for å få personlig spesialutdannelse i generalstabstjeneste. Selv om disse offiserene også tjenestegjorde ved operative avdelinger, sørget dette for en større forstående for tenkesett og koordinerte handlinger, økende kompetanse i stabsavdelingene ute, og basen å rekruttere generalstabsoffiserer fra ble stadig større.
Generalstaben slik den sto fram etter Moltkes reformer, men også ut fra den selvstendigheten den hadde i forhold til de politiske systemer, gjorde at den sto fram som den mest effektive i Europa.